**NÁRODNÁ   RADA SLOVENSKEJ   REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VIII. volebné obdobie**

Číslo: CRD-2132/2022

**1242a**

**S p o l o č n á    s p r á v a**

**výborov Národnej rady Slovenskej republiky o prerokovaní návrhu poslanca Národnej rady Slovenskej republiky Tomáša VALÁŠKA na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších prepisov** (tlač 1242) v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre verejnú správu a regionálny rozvoj ako gestorský výbor k **návrhu poslanca Národnej rady Slovenskej republiky Tomáša VALÁŠKA na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších prepisov** (tlač 1242) podáva Národnej rade Slovenskej republiky v súlade   s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 1805 z 8. novembra 2022 pridelila  **návrh poslanca Národnej rady Slovenskej republiky Tomáša VALÁŠKA na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších prepisov** (tlač 1242) na prerokovanie týmto výborom:

**Ústavnoprávnemu výboru Národnej rady Slovenskej republiky**

**a**

**Výboru Národnej rady Slovenskej republiky pre verejnú správu a regionálny rozvoj;**

Výbory prerokovali predmetný  návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol   návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu  zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

Výbory Národnej rady Slovenskej republiky, ktorým bol  návrh zákona pridelený zaujali k nemu nasledovné stanoviská:

**Výbor Národnej rady Slovenskej republiky pre verejnú správu a regionálny rozvoj** uznesením č. 181 z 24. novembra 2022 s  návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcim návrhmi;**

**Ústavnoprávny výbor** Národnej rady Slovenskej republiky **neprijal uznesenie,** keďže návrh uznesenia **nezískal** **súhlas nadpolovičnej väčšiny prítomných poslancov** podľa čl.  84 ods. 2 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996  Z.  z. o  rokovacom poriadku Národnej rady Slovenskej republiky v znení neskorších predpisov. Z  celkového počtu 12 poslancov bolo prítomných 8 poslancov. Za návrh predneseného uznesenia hlasovali 4 poslanci, 1 poslanec hlasoval proti návrhu, 2 poslanci sa hlasovania zdržali a 1 nehlasoval.

**IV.**

Z uznesení výborov Národnej rady Slovenskej republiky uvedených pod bodom III. spoločnej správy vyplynuli tieto pozmeňujúce a doplňujúce návrhy:

1. K názvu návrhu zákona a k čl. I úvodnej vete

V názve návrhu zákona a v čl. I úvodnej vete sa vypúšťajú slová „mení a“.

Legislatívno-technická úprava, ktorou sa zohľadňuje skutočnosť, že návrhom zákona sa zákon Slovenskej národnej rady č. 369/1990 Zb. dopĺňa o nový paragraf, ale nedochádza k zmene iných jeho ustanovení.

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. K názvu návrhu zákona

V názve návrhu zákona sa za slová „dopĺňa zákon“ vkladajú slová „Slovenskej národnej rady“.

Dopĺňajú sa chýbajúce slová v názve zákona Slovenskej národnej rady č. 369/1990 Zb. o obecnom zriadení v znení neskorších predpisov.

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. K čl. I

V čl. I v úvodnej vete novelizačného bodu sa slová „aj s nadpisom“ nahrádzajú slovami „vrátane nadpisu“.

Upravuje sa formulácia úvodnej vety v súlade so zaužívanou legislatívnou praxou.

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. K čl. I

V čl. I v novelizačnom bode v nadpise § 30h sa slová „k úprave účinnej“ nahrádzajú slovom „účinné“.

Upravuje sa nadpis prechodného ustanovenia. Návrh zákona neobsahuje žiadnu inú úpravu, ku ktorej by sa viazalo prechodné ustanovenie, ale iba samotné prechodné ustanovenie.

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. K čl. II

V čl. II sa slová „1. januára“ nahrádzajú slovami „15. januára“.

Súčasne sa v čl. I v novelizačnom bode vykonajú tieto súvisiace úpravy v prechodnom ustanovení: v nadpise § 30h sa slová „1. januára“ nahrádzajú slovami „15. januára“ a v § 30h sa slová „1. júna“ nahrádzajú slovami „15. júna“.

Úprava dátumu účinnosti návrhu zákona sa navrhuje vzhľadom na priebeh a dĺžku legislatívneho procesu v Národnej rade Slovenskej republiky, potrebu dodržania lehoty podľa čl. 102 ods. 1 písm. o) Ústavy Slovenskej republiky a tiež lehoty pre publikáciu zákona v Zbierke zákonov Slovenskej republiky.

Výbor NR SR pre verejnú správu a regionálny rozvoj

**Gestorský výbor odporúča schváliť.**

**V.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

hlasovať spoločne o bodoch 1 až 5 zo spoločnej správy, s  odporúčaním gestorského výboru **schváliť**.

**VI.**

Gestorský   výbor na základe  stanovísk výborov k**návrhu poslanca Národnej rady Slovenskej republiky Tomáša VALÁŠKA na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších prepisov** (tlač 1242) odporúča Národnej rade Slovenskej republiky predmetný návrh  zákona **schváliť** v znení schválených pozmeňujúcich a doplňujúcich návrhov uvedených v spoločnej správe.

Spoločná správa výborov Národnej rady Slovenskej republiky o prerokovaní **návrhu poslanca Národnej rady Slovenskej republiky Tomáša VALÁŠKA na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších prepisov** (tlač 1242) bola schválená  uznesením gestorského  výboru č. 198 zo dňa **29. novembra 2022.**

Týmto uznesením výbor zároveň poveril spoločnú spravodajkyňu **Janu MAJOROVÚ GARSTKOVÚ,** aby na schôdzi Národnej rady Slovenskej republiky pri rokovaní o predmetnom  návrhu zákona predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Jozef L U K Á Č, v. r.**

predseda

Výboru NR SR pre verejnú správu a regionálny rozvoj

V Bratislave 29. novembra 2022